**ŠKOLSKA KNJIŽNICA OŠ HVAR – PROTOKOL ZA KORISNIKE**

1. Broj korisnika koji istodobno mogu boraviti u prostorijama školske knjižnice je ograničen. U knjižnici smije boraviti najviše **4 korisnika** poštujući **pravila razmaka od 2 m.**
2. Kako bi se smanjio broj ulazaka u prostorije knjižnice, u suradnji s učiteljima hrvatskog jezika i učiteljicama razredne nastave, dogovorena je posudba lektire na način da 2 učenika iz razreda odnose zadužene knjige u svoj razred i dijele ih ostalim učenicima.
3. Sve ostale potrebe u školskoj knjižnici (korištenje referentne i stručne građe, čitanje po slobodnom izboru, vraćanje knjiga, rad u čitaonici..itd.) učenici će obavljati sami prema svojoj potrebi i pojedinačno.
4. Prije ulaska u prostorije knjižnice i čitaonice obavezno je staviti zaštitnu masku i dezinficirati ruke dezinfekcijskim sredstvom. Ruke se mogu, po potrebi, dezinficirati dezinfekcijskim sredstvom i unutar knjižnice.
5. Za sve korisnike knjižnice obavezno je **pridržavanje propisanog razmaka od 2 m.**
6. Knjige se vraćaju u kutiju na hodniku pred ulazom u knjižnicu. Knjižničar razdužuje knjige i odlaže ih u karantenu na 48 sati potom ih dezinficira i vraća na police.
7. U knjižnici trenutno postoje 3 računala za korisnike s time da se nakon upotrebe od strane korisnika računalo dezinficira.
8. U slučaju da se korisnik ne pridržava propisanih mjera i nakon upozorenja, bit će mu onemogućeno služiti se uslugama školske knjižnice ili će napustiti prostor , a o svemu će biti obaviješten i razrednik.